فەرمان خەرابەیی

فەرمان خەرابەیی (لەدایکبووی ٢٤ی نیسانی ١٩٧٩ لە کەرکووک) نووسەر و زانای ئایینییە، چەندین کتێب و توێژینەوەی چاپکراوی ھەیە، چەندین بەرنامە و وتاری دەنگ و ڕەنگی ھەیە، بانگخوازێکی چالاکە.

 ژیاننامە 
فەرمان خەرابەیی لە شاری کەرکووک لە دایکبووە، لەسەرەتای تەمەنیدا ماڵباتی خەرابەیی ماڵیان لە کەرکووک دەگوازنەوە بۆ ھەولێر، ھەموو قوتاغەکانی خوێندنی لە سەرتاییەوە تا زانکۆ لە ھەولێر تەواوکردووە، ھەر لە تەمەنی لاویدا دەستدەکات بە نووسین و کاری بانگخوازی، لە ئێستادا پێش نوێژ و وتارخوێنی مزگەوتی سەعید نورسییە لە ھەولێر.

 پیشە و چالاکی 
 نووسەر و زانای ئایینی.
 دامەزرێنەری دەزگای MR
 دامەزرێنەری بنکەی قەڵایە بۆ قورئانی پیرۆز
 وتاربێژ لە مزگەوتی سەعید نورسیی
 چالاکوانی کۆمەڵگای مەدەنی.
 چالاکوانی بواری خێرخوازی.

 بڕوانامە و ئاستی زانستی 
 دیبلۆم لە شەریعەت و وتاربێژی.
 بەکالۆریوس لە شەریعەت و بنچینەکانی دین.
ئیجازەی دوانزە عیلمی مەلایەتیی لە ھەموو زانستەکان وەرگرتووە.ئیجازەی دوانزە عیلم ناسراوە بە (اجازة علمیة) بریتییە لە ئیجازەی شەرعی لە ھەموو زانستەکانی ئیسلام کە سەنەدەکەی دەچیتەوە سەر پێغەمبەری ئیسلام.
ئیجازەیئیجازەی کتێب بریتییە لەوەی قوتابییەک یان کۆمەڵە قوتابییەک یەکێکیان ئەو کتێبە بۆ مامۆستاکە دەخوێنێتەوە ئەوانی تر گوێ دەگرن، پاشان مامۆستاکە ئیجازەی ئەو کتێبەیان پێدەدات کە زنجیرەکەی دەگەڕێتەوە لەسەر دانەری کتێبەکە. لە زۆرێک لە کتێبانەکانی شەرع و فەرموودە و زانستەکانی ئبسلام وەرگرتووە.
گەشتی زانستی چەندین وڵاتی کردووە، چاوی کەوتووە بە زانایان و کەسایەتییە ئەکادیمییەکان، سەردانی دەزگا و شوێنەوار و شوێنە زانستییەکانی کردووە، بەژداری خول و کۆنفراسەکانی کردووە.

 کێشەی کتێبی ڕاستییەکی ونبوو 

لە ساڵی ٢٠١٠ کتێبێکی نووسی بە نێوی «ڕاستییەکی ونبوو» لە وێدا قسەی چەند کەسێکی ھەڵسوڕاوی بواری ئافرەتان و ژنانی گواستبۆوە، ئەوەش پشێوی و ناڕەحەتییەکی لەو نێوەندەدا دروست کرد، تا ئەوەی لە ٤ی کانوونی دووەمی ٢٠١١ خۆپێشاندانیان لە دژی نووسەری کتێبەدا بۆ بەردەم پەرلەمانی کوردسان سازکرد، خۆپێشاندەران یاداشتێکیان ئاراستەی سەرۆکایەتیی پەرلەمان کرد کە نووسەر سزا بدرێت، لەبەر ئەوەی خۆپێشاندەران بانگەشەی ئەوەیان دەکرد نووسەر بە کافر ناوی بردوون، بەڵام فەرمان خەرابەیی لە ڕونکردنەوەیەکدا ھەموو ئەو وتانەی ڕەتکردبوویەوە و وتبووی:

«ئەو کتێبەی من توێژینەوەیەکی کۆمەڵایەتییە و بەشێوەیەکی ئەکادیمی و زانستی لە ژێر چەتری ڕێزگرتن لە سنووری یاسا ئەو توێژینەوەم ئەنجام داوە، بەڵام بە داخەوە زۆربەی ئەوانەی بڕیار لەسەر کتێبەکە دەدەن کتێبەکەیان ھەر نەبینیوە، من لەو کتێبە ھێرش و تۆمەتم بۆ کەس نەکردووە، حوکمم لەسەر کەس نەداوە، کەسم بە مورتەد و کافر دانەناوە، ئەوانەش کە ئەو تۆمەتانەم بۆ ھەڵدەبەستن، با بزانم لە کوێی کتێبەکە ئەو شتانەم وتووە با لە کتێبەکە دەریبھێنن و بڵاوی بکەتەوە و بڵێن ئەوەتا لێرە وات وتووە، لەو کتێبە تەنھا قسەکانم نەقل کردووە کە ناتوانن ئینکاری لە وتەی خۆیان بکەن، من ئەو کارەی کردوومە بە ئەرکێکی نیشتمانی و دینی دەزانم، بۆ پاراستنی بەھا جوانەکانی کۆمەڵگای کوردی ئەنجامم داوە، بۆیە بە باشی دەزانم و خەڵکیش بە باشی دەزانن، ئەو کەسەش بە ھەڵەی دەزانێ با بێ جورئەت بکا لە ھەر دەزگایەکی ڕاگەیاندن دەیەوەێ ئامادەم گفتوگۆی لەگەڵ بکەم».

دواتریش لەلایەن ڕۆژنامەنووس تامان شاکر و ٧٠ ئافرەتی ھەڵسوڕاوی بواری ئافرەتان سکاڵا لە دژی فەرمان خەرابەیی تۆماردەکرێت، دواجار دادگا دۆسییەکەی یەکلاکردەوە و لە بەرژەوەندی فەرمان خەرابەیی بڕیاریدا، ئەستۆ پاکی دەرخست و ئەو تۆمەتانەی ڕەتکردەوە مافی پێدا سکالا تۆمار بکات بەڵام ناوبراو لە سکاڵاکارانی بووری

 بەرنامەی تەلەڤیزیۆنی 
 ھەناسەی ژیان
 خێزان و ژیان
 شەریعەتی ئیسلام
 کۆژین
 ماف وئەرک

 کتێبە چاپکراوەکان 
 ئاوێتەی دڵ
 ڕێبەری نوێژەکان
 ڕاستییەکی ونبوو!
 چی دەکەی بۆ کۆرپەکەت!؟
 ڕێبەری خێزانی موسڵمان
 فەرھەنگی ناوی منداڵ
 ھەناسەی ژیان
 زایەڵەی شادی
 بازنەی ژیان
 ڕێبەری ئاسان
 قەڵای خێزان
 لاوان کاتی نەھاتوە بگەڕێینەوە؟!
 کێ دەکەی بە ھاوسەری ژیانت؟!
 تەمەنی زێرین.. بە فیڕۆی نەدەین
 چاکترین ئافرەت لە چاوی پێغەمبەردا
 ھۆکارە بەسوودەکان بۆ ژیانێکی ئاسوودە
 خۆشەویستی، خوێندنەوەیەکی شەرعیانە و سەردەمیانەوە
 ناوە جوانەکانی خوای گەورە.. بە بەڵگەی قورئان و فەرموودە
کاسێتێکی ڤیدیۆ ژیانی لێ تاڵ کردم (چیڕۆک)
 گەنجێک ئابڕووی پاراستم (چیڕۆک)
زنجیرە چیرۆکی ڕاستەقینە، پێکھاتووە لە ١٠ نامیلکە

 ئەمانەش ببینە 

 سەعید نوورسی
 مستەفا زەڵمی
 مەلا عەبدولکەریم مودەریس

 تێبینییەکان 

 سەرچاوەکان 

پۆل:زانایانی کورد
پۆل:نووسەران بە زمانی کوردی
پۆل:شاعیرانی کورد
پۆل:نووسەرانی کورد
پۆل:کتێبەکانی فەرمان خەرابەیی
پۆل:ڕۆشنبیرانی کورد
پۆل:خەڵکی ھەولێر
پۆل:نووسەران
پۆل:نووسەرانی عێراقی
پۆل:ناودارانی کورد
پۆل:توێژەرانی ئایینی ئیسلام
پۆل:زانایانی ئیسلام